
								Aprobat
							Primar Comuna Mărăcineni                                                                      
							Nicolae Liviu DASCĂLU    





REGULAMENT DE ORGANIZARE ȘI FUNCȚIONARE A SERVICIULUI SOCIAL: Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II dezvoltat în cadrul Programului de Interes Național ,,Servicii de acordare a hranei pentru persoane vârstnice” prevăzut în Anexa 2 la HG nr.435/30.03.2022

	Art. 1 - Definiție
	(1) Regulamentul de organizare și funcționare este un document propriu al Serviciul social de distribuire a hranei (Masa pe roți) pentru persoanele vârstnice– cod serviciu 8899 CPDH-II dezvoltat în cadrul Programului de Interes Național ,,Servicii de acordare a hranei pentru persoane vârstnice” prevăzut în Anexa 2 la HG nr.435/30.03.2022 aprobat prin prin Hotărârea Consiliului local al comunei Maracineni nr. 53/28.04.2025, prin care a fost înființat, în vederea asigurării funcționării acestuia cu respectarea standardelor minime de calitate aplicabile și a asigurării accesului persoanelor beneficiare la informații privind condițiile de admitere, serviciile oferite, etc.
	(2) Prevederile regulamentului sunt obligatorii atât pentru persoanele beneficiare cât și pentru angajații serviciului social și, după caz, pentru membrii familiei beneficiarilor, reprezentanții legali/convenționali, vizitatori.
	
Art. 2 – Identificarea serviciului social social 
	Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II dezvoltat în cadrul Programului de Interes Național ,,Servicii de acordare a hranei pentru persoane vârstnice” prevăzut în Anexa 2 la HG nr.435/30.03.2022 este înființat și administrat de către Primăria Comunei Mărăcineni, acreditat ca furnizor de servicii sociale conform certificatului de seria AF nr.002513  cu sediul în strada Principală nr.274°, comuna Mărăcineni.
	Serviciul social de distribuire a hranei (Masa pe roți) pentru persoane vârstnice funcționează la adresa Primăria comunei Mărăcineni - Serviciul Public de Asistență Socială.
	
Art. 3 – Scopul serviciului social
	Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II constă în îmbunătățirea calității vieții vârstnicilor și prevenirea instituționalizării persoanelor vârstnice, preveniriea şi combaterea riscului de excluziune socială, promovarea incluziunii sociale. Serviciul social de distribuire a hranei (Masa pe roți), destinat persoanelor vârstnice, are ca obiectiv asigurarea hranei calde pentru masa de prânz, livrată zilnic la domiciliul beneficiarilor.

	Art. 4 - Cadrul legal de înființare, organizare și funcționare
	(1) Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II funcționează cu respectarea prevederilor cadrului general de organizare și funcționare a serviciilor sociale reglementat de Legea asistenței sociale nr. 292/2011, Legea nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare, Legea nr.17/2000 privind asistența socială a persoanelor vârstnice, republicată, cu modificările și completările ulterioare.
	(2) Standard minim de calitate aplicabil aprobat Ordinul MMJS nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, anexa 7.
	(3)Hotărâre Nr.886/2000 pentru aprobarea Grilei naţionale de evaluare a nevoilor persoanelor vârstnice.
	(4) Legea Nr. 197/2012 privind asigurarea calităţii în domeniul serviciilor social, cu modificările și completările ulterioare.
	(6) Hotărârea nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale.
	(5) Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II este înființat prin hotărârea furnizorului public HCL. nr.53/28.04.2025 în cadrul Programului de interes național ,,Servicii de acordare a hranei pentru persoane vârstnice” prevăzut în Anexa 2 la HG Nr. 435/30.03.2022, cu sediul în Primăria comunei Mărăcineni- Serviciul public de Asistență Socială având o capacitate de 27 de beneficiari.
(6)Ordinul ministrului muncii , tineretului  și solidaritățiii sociale nr. 1481/27.06.2025 prin care a fost aprobată finanțarea pentru serviciul social de distribuire a hranei pentru persoane vârstnice – cod serviciu 8899 CPDH-II.
	
Art. 5 - Principiile care stau la baza acordării serviciului social 
	(1) Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II se organizează și funcționează cu respectarea principiilor generale care guvernează sistemul național de asistență socială, precum și cu principiile specifice care stau la baza acordării serviciilor sociale prevăzute în legislația specifică, în convențiile internaționale ratificate prin lege și în celelalte acte internaționale în materie la care România este parte, precum și în standardele minime de calitate aplicabile. 
	(2) Principiile specifice care stau la baza prestării serviciilor sociale în cadrul serviciului social Serviciul social de distribuire a hranei (Masa pe roți) pentru persoane vârstnice sunt următoarele: 
a) respectarea și promovarea cu prioritate a interesului persoanei beneficiare; 
b) protejarea și promovarea drepturilor persoanelor beneficiare în ceea ce privește egalitatea de șanse și tratament, participarea egală, autodeterminarea, autonomia și demnitatea personală și întreprinderea de acțiuni nediscriminatorii și pozitive cu privire la persoanele beneficiare; 
c) asigurarea protecției împotriva abuzului și exploatării persoanei beneficiare; 
d) deschiderea către comunitate; 
e) asistarea persoanelor fără capacitate de exercițiu în realizarea și exercitarea drepturilor lor; 
f) asigurarea în mod adecvat a unor modele de rol și statut social, prin încadrarea în unitate a unui personal mixt; 
g) ascultarea opiniei persoanei beneficiare și luarea în considerare a acesteia, ținându-se cont, după caz, de vârsta și de gradul său de maturitate, de discernământ și capacitatea de exercițiu; 
h) promovarea unui model familial de îngrijire a persoanei beneficiare; 
i) asigurarea unei îngrijiri individualizate și personalizate a persoanei beneficiare; 
j) preocuparea permanentă pentru scurtarea perioadei de prestare a serviciilor, în baza potențialului și abilităților persoanei beneficiare de a trăi independent; 
k) încurajarea inițiativelor individuale ale persoanelor beneficiare și a implicării active a acestora în soluționarea situațiilor de dificultate; 
l) asigurarea unei intervenții profesioniste, prin echipe pluridisciplinare; 
m) asigurarea confidențialității și a eticii profesionale; 
n) responsabilizarea membrilor familiei, reprezentanților legali cu privire la exercitarea drepturilor și îndeplinirea obligațiilor de întreținere; 
o) primordialitatea responsabilității persoanei, familiei cu privire la dezvoltarea propriilor capacități de integrare socială și implicarea activă în soluționarea situațiilor de dificultate cu care se pot confrunta la un moment dat; 
p) colaborarea Serviciului de distribuire a hranei (Masa pe roți) pentru persoane vârstnice – cod serviciu 8899 CPDH-II cu serviciul public de asistență socială. 
	Art.6. - Beneficiarii serviciilor sociale acordate în cadrul Serviciului social de distribuire a hranei (Masa pe roți) sunt:
· [bookmark: _Hlk205193650] persoane vârstnice așa cum sunt definite în actele normative în vigoare (art. 6, lit. bb din Legea 292/2011 a asistentei sociale, alin. 1, alin. 4 din Legea 17/2000 privind asistenta sociala a persoanelor vârstnice), aflate într-o situație de dificultate, singurătate, abandon, lipsa de sprijin psiho-social (situații de dependenta sau/si în risc de excluziune sociala) și  persoane vârstnice cu deficiente locomotorii cu domiciliul /reședință pe raza comunei Mărăcineni.
· persoane care nu realizează venituri proprii sau veniturile lor ori ale susținătorilor legali nu sunt suficiente pentru asigurarea unui trai decent și mediu sigur de viață- se află în imposibilitatea de a-și asigura singure activitățile de bază zilnice;
· venitul acestor persoane este în general sub venitul minim pe economie (ajutor social, pensii și alte drepturi sociale, respectiv munci ocazionale/sezoniere) sau temporar sunt lipsite total de venituri;
	(1) Serviciul social de distribuire a hranei (Masa pe roți) pentru persoane vârstnice oferă următoarele tipuri de servicii și activități:
- informare şi consiliere: cu privire la drepturile sociale, prevenirea şi combaterea unor comportamente care pot conduce la creşterea riscului de excluziune socială. 
- transportul şi distribuirea hranei calde la domiciliul persoanelor vârstnice eligibile.
	(2) Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II, urmărește ca rezultate:
- consolidarea capacității familiei/persoanei de a face față problemelor cotidiene;
- îmbunătățirea calității vieții persoanelor vârstnice in condițiile îmbătrânirii active și în condiții optime de sănătate.
	(3) Condițiile de accesare/admitere în cadrul serviciului sunt următoarele: 
a) acte necesare: 
-  cerere/nota de referire/decizie de referire caz; 
- copie act de identitate al beneficiarului si/sau reprezentantului legal/certificat de naștere/certificat de căsătorie;
- acte medicale privind starea de sănătate;
- copie cupon pensie;
- ancheta socială privind evaluarea stării de necesitate a persoanei vârstnice.
Decizia de admitere/respingere este luată în urma verificării dosarului și a  propunerilor făcute de asistentul social al serviciului. Verificarea dosarului se realizează de către o echipă pluridisciplinară, formată din: specialistul responsabil cu managementul de caz, un medic, un reprezentant din domeniul economic și asistentul social principal. În urma aprobării sau respingerii cererii, se emite o dispoziție care precizează data începerii sau suspendării serviciilor. Dispoziția de admitere/respingere a cererii se comunică solicitantului. Acordarea serviciilor sociale se realizează în urma unui contract, încheiat între furnizorul de servicii și beneficiar, în care se stipuleaxă serviciile acordate, drepturile și obligațiile părților, precum și condițiile de finanțare.
 b) problema pentru care se solicită accesul la servicii trebuie să corespundă scopului serviciului social;
c) alte documente care se pot solicita pe parcursul interventie, in functie de situatie;
[bookmark: _Hlk205194991]	(4) Condiții de încetare a serviciilor:
- la solicitarea beneficiarului de servicii sociale de a mai primi serviciile sociale, exprimat în mod direct sau prin reprezentant; 
-  prin decizia furnizorului;
-  prin acordul parților ;
- decesul beneficiarului;
- internarea într-o unitate medicală;
- schimbarea domiciliului într-o altă localitate;
- dacă beneficiarul nu respectă prevederile contractuale;
- dacă beneficiarul sau familia nu mai doresc aceste servicii;
- în cazuri de forța majoră;
- internarea beneficiarului în unitate medicala ;
       - alte situații prevăzute in Contractul de servicii încheiat între furnizorul de servicii și beneficiar 	
(5) Persoanele beneficiare de servicii sociale furnizate în Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II, au următoarele drepturi:
a) să li se respecte drepturile și libertățile fundamentale, fără discriminare pe bază de rasă, sex, religie, opinie sau orice altă circumstanță personală ori socială;
b) să participe la procesul de luare a deciziilor în furnizarea serviciilor sociale,respectiv la luarea deciziilor privind intervenția socială care li se aplică;
c) să li se asigure păstrarea confidențialității asupra informațiilor furnizate și primite;
d) să li se asigure continuitatea serviciilor sociale furnizate, atât timp cât se mențin condițiile care au generat situația de dificultate;
e) să fie protejați de lege atât ei, cât și bunurile lor, atunci când nu au capacitate de exercițiu;
f) să li se garanteze demnitatea, intimitatea și respectarea vieții intime;
g) să participe la evaluarea serviciilor sociale primite;
h) să li se respecte toate drepturile speciale în situația în care sunt persoane cu dizabilități.
	(6) Persoanele beneficiare de servicii sociale furnizate în Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II, au următoarele obligații:
a) să furnizeze informații corecte cu privire la identitate, situație familială, socială, medicală și economică;
b) să participe, în raport cu vârsta, situația de dependență, etc. la procesul de furnizare a serviciilor sociale;
d) să comunice orice modificare intervenită în legătură cu situația lor personală.
e) să respecte prevederile prezentului regulament.
	Art.7. - Dosarul beneficiarului
	Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II, întocmeşte, pentru fiecare beneficiar, dosarul personal al beneficiarului care conţine, cel puţin, următoarele documente: 
a) cererea de admitere, semnată de beneficiar sau după caz de reprezentantul legal şi aprobată de conducătorul furnizorului/ de distribuire a hranei (Masa pe roți) pentru persoane vârstnice sau documentele prin care se evidenţiază referirea din partea serviciului, în original; 
b) acte de identitate și de stare civilă, după caz: certificat de naştere, buletin/carte de identitate, certificat căsătorie, certificat deces, după caz, în copie; 
c) acte medicale privind starea de sănătate;
d) copie cupon pensie/adeverință ANAF;
e) contractul de furnizare servicii, în original;
f) dosarul de servicii. 
	Dosarul de servicii conține: 
- fişa de evaluare/reevaluare şi/sau documentele aferente evaluării situaţiei beneficiarului; 
- programul personalizat de intervenţie al beneficiarului; 
- fişa de servicii, aferentă programului personalizat de intervenţie al beneficiarului 
- fişele de monitorizare ale aplicării programului personalizat de intervenţie al beneficiarului; 
- rapoarte trimestriale, după caz. 
	Dosarul de servicii se păstrează separat de dosarul personal al beneficiarului pe perioada acordării serviciilor şi se arhivează în dosarul personal al beneficiarului după încetarea serviciilor. 

	Art.8. - Arhivarea documentelor
	Serviciul social de distribuire a hranei (Masa pe roți) pentru persoane vârstnice, realizează arhivarea dosarelor personale ale beneficiarilor. Dosarul personal al beneficiarului este arhivat, la sediul Serviciului social pe o perioadă prevăzută în nomenclatorul arhivistic al furnizorului. La solicitarea scrisă a beneficiarului/reprezentantului legal, o copie a dosarului personal se pune la dispoziţia acestuia după încetarea raporturilor contractuale. Accesul personalului la dosarele personale ale beneficiarilor din cadrul Serviciului social de distribuire a hranei (Masa pe roți) pentru persoane vârstnice, este permis doar utilizatorilor înscriși în lista specială, aprobată de conducerea serviciului. Orice altă persoană, fizică sau juridică, poate accesa dosarul personal al beneficiarului numai cu aprobarea scrisă a furnizorului de servicii sociale care administrează şi coordonează Serviciul social de distribuire a hranei (Masa pe roți) pentru persoane vârstnice. Instituţiile şi organismele de inspecţie şi control au acces la dosarele personale ale beneficiarilor în condiţiile legii. Serviciul social de distribuire a hranei (Masa pe roți) pentru persoane vârstnice sau furnizorul de servicii sociale care-l administrează asigură condiţii corespunzătoare pentru păstrarea intactă a documentelor. Serviciul social de distribuire a hranei (Masa pe roți) pentru persoane vârstnice ţine evidenţa dosarelor personale ale beneficiarilor arhivate, pe suport electronic. 

	Art.9. - Baza de date a Serviciului social comunitar pentru persoane vârstnice Maracineni
	Serviciul social de distribuire a hranei (Masa pe roți) pentru persoane vârstnice – cod serviciu 8899 CPDH-II, constituie o bază  proprie de date referitoare la beneficiari. Evidenţa beneficiarilor se realizează pe suport de hârtie şi electronic. Accesul personalului Serviciului social de distribuire a hranei (Masa pe roți) pentru persoane vârstnice  la baza de date se face numai dacă utilizatorul este înscris în lista specială aprobată de conducerea acestuia. Accesul altor persoane, fizice sau juridice, la baza de date se face numai cu acordul furnizorului de servicii sociale care administrează şi coordonează Serviciul social de distribuire a hranei (Masa pe roți) pentru persoane vârstnice. Instituţiile de inspecţie şi control au acces la baza de date în condiţiile legii. 
	Serviciul social de distribuire a hranei (Masa pe roți) pentru persoane vârstnice, asigură păstrarea datelor personale şi informaţiilor cuprinse în dosarele personale şi dosarele de servicii ale beneficiarilor în regim de confidenţialitate, cu respectarea prevederilor legale. Dosarele personale şi dosarele de servicii ale beneficiarilor se păstrează în fişete/dulapuri/birouri închise, accesibile doar personalului de conducere şi personalului de specialitate. Dosarele personale şi dosarele de servicii ale beneficiarilor pot fi consultate de beneficiari/reprezentanţii legali. Tot personalul Serviciului social de distribuire a hranei (Masa pe roți) pentru persoane vârstnice la angajare, semnează declaraţii pe proprie răspundere privind păstrarea confidenţialităţii datelor şi informaţiilor referitoare la beneficiarii Serviciul social de distribuire a hranei (Masa pe roți) pentru persoane vârstnice, cu respectarea prevederilor legale în domeniu. Declaraţiile pe proprie răspundere ale personalului Serviciului social, privind păstrarea confidenţialităţii datelor referitoare la beneficiarii Serviciul social de distribuire a hranei (Masa pe roți) pentru persoane vârstnice sunt disponibile în dosarele de personal ale angajaţilor.

	Art. 10 - Activități și funcții
	Principalele funcțiile ale Serviciului social de distribuire a hranei (Masa pe roți) pentru persoane vârstnice – cod serviciu 8899 CPDH-II sunt următoarele:
	a) de furnizare a serviciilor sociale de interes public general/local, prin asigurarea următoarelor activități: 
1. reprezintă furnizorul de servicii sociale în contractul încheiat cu persoana beneficiară/reprezentantul legal, după caz;
2. asigură relațiile de colaborare cu actorii sociali în contractul încheiat cu persoana beneficiară;
3. elaborează strategia de intervenție în raport cu nevoile identificate în cadrul grupului țintă ;
4. sprijinirea comunității locale prin reducerea costurilor generate de internări/instituționalizări;
5. transportul şi distribuirea hranei calde, la domiciliul persoanelor vârstnice eligibile pentru acordarea de masă caldă persoanelor care nu se pot mobiliza singure;
	b) de informare a beneficiarilor, potențialilor beneficiari, autorităților publice și publicului larg despre domeniul său de activitate, prin asigurarea următoarelor activități: 
1. pune la dispoziția beneficiarilor oricăror altor persoane interesate materiale informative privind serviciile oferite;
2. facilitează accesul în incinta proprie a potențialilor beneficiari/aparținători anterior admiterii în cadrul serviciilor pentru a cunoaște serviciile oferite;
3. asigură informarea beneficiarilor/aparținătorilor cu privire la regulamentul propriu de organizare și funcționare, precum și cu privire la drepturile și obligațiile beneficiarilor;
4. elaborează propriul program de informare a beneficiarilor și de comunicare cu publicul interesat;
5. elaborarea de rapoarte de activitate.
	c) de promovare a drepturilor beneficiarilor și a unei imagini pozitive a acestora, de promovare a drepturilor omului în general, precum și de prevenire a situațiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activități: 
1. asigură beneficiarilor asistență și suport în cunoașterea și exercitarea drepturilor lor, de asemenea drepturile beneficiarilor sunt consemnate în contractul de furnizare a serviciilor;
2. promovează și ia măsuri pentru prevenirea și combaterea oricăror forme de tratament abuziv, neglijent, degradant asupra beneficiarilor;  
3. utilizează mijloace de informare și comunicare corecte, transparente și accesibile;
4. personalul serviciului cunoaște și respectă drepturile beneficiarilor
5. încurajarea beneficiarilor să-și exprime opinia cu privire la activitățile desfășurate;
6. Serviciul social de distribuire a hranei (Masa pe roți) pentru persoane vârstnice consemnează și notifică incidentele deosebite survenite în procesul de acordare a serviciilor.
7. serviciul se acordă cu respectarea, de către beneficiar și personal deopotrivă, a Codului de Etică.
	d) de asigurare a calității serviciilor sociale prin realizarea următoarelor activități: 
1. elaborarea instrumentelor standardizate utilizate în procesul de acordare a serviciilor; 
2. realizarea de evaluări periodice a serviciilor prestate; 
3. realizarea procedurii proprii de intervenție (condiții privind accesarea serviciilor, evaluarea și planificarea cestora, acordarea îngrijirilor, condiții de încetare a serviciilor);
4. realizarea de rapoarte anuale privind progresul serviciilor.
	e) de administrare a resurselor financiare, materiale și umane ale Serviciului social de distribuire a hranei (Masa pe roți) pentru persoane vârstnice prin realizarea următoarelor activități: 
1. personalul are controale medicale periodice efectuate conform normelor legale în vigoare;
2. solicitarea dotărilor necesare bunei funcționări a Serviciului social de distribuire a hranei (Masa pe roți) pentru persoane vârstnice; 
3. solicitarea resurselor umane în funcție de serviciile furnizate și legislația în vigoare;
4. întocmirea fișelor de post ale angajaților;
5. evaluarea performanțelor individuale ale angajaților;
6. elaborarea propunerilor de formare profesională.
	(1) Serviciile se acordă în mod gratuit.
	(2) Capacitatea serviciului social este de 27 beneficiari/zi.

	Art. 11 – Structura organizatorică, numărul de posturi și categoriile de personal
	(1) Serviciul social de distribuire a hranei (Masa pe roți) pentru persoane vârstnice funcționează cu un număr de minim 2 persoane, din care: 
a) personal de conducere: coordonator serviciu;
b) personal de specialitate și auxiliar: 1 asistent social;
d) voluntari.
	(2) Pentru funcționarea serviciului nu este necesară ocuparea în permanență a posturilor menționate.
	(3) Pentru furnizarea serviciilor sociale, pot fi încheiate contracte de muncă, contracte de prestări servicii sau atribuțiile pot fi stabilite prin dispoziția primarului comunei Maracineni. 
	(4) Raportul angajat/beneficiar este de 1/15. 
	Art. 12 - Personalul de conducere 
	(1) Personalul de conducere poate fi: 
	a) coordonator centru
	(2) Atribuțiile personalului de conducere sunt: 
a) asigură coordonarea, îndrumarea și controlul activităților desfășurate de personalul serviciului și propune organului competent sancțiuni disciplinare pentru salariații care nu își îndeplinesc în mod corespunzător atribuțiile, cu respectarea prevederilor legale din domeniul furnizării serviciilor sociale, codului muncii etc.; 
b) elaborează rapoartele generale privind activitatea serviciului social, stadiul implementării obiectivelor și întocmește informări pe care le prezintă furnizorului de servicii sociale; 
c) propune participarea personalului de specialitate la programele de instruire și perfecționare; 
d) colaborează cu alte centre/alți furnizori de servicii sociale și/sau alte structuri ale societății civile în vederea schimbului de bune practici, a îmbunătățirii permanente a instrumentelor proprii de asigurare a calității serviciilor, precum și pentru identificarea celor mai bune servicii care să răspundă nevoilor persoanelor beneficiare; 
e) întocmește raportul anual de activitate aferent serviciului; 
f) asigură buna desfășurare a raporturilor de muncă dintre angajații serviciului/ Serviciul social de distribuire a hranei (Masa pe roți) pentru persoane vârstnice;
g) propune furnizorului de servicii sociale aprobarea structurii organizatorice și a numărului de personal; 
h) desfășoară activități pentru promovarea imaginii Serviciului social de distribuire a hranei (Masa pe roți) pentru persoane vârstnice în comunitate; 
i) ia în considerare și analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
 j) răspunde de calitatea activităților desfășurate de personalul din cadrul serviciului și dispune, în limita competenței, măsuri de organizare care să conducă la îmbunătățirea acestor activități sau, după caz, formulează propuneri în acest sens; 
k) organizează activitatea personalului și asigură respectarea timpului de lucru și a regulamentului de organizare și funcționare; 
l) reprezintă serviciul în relațiile cu furnizorul de servicii sociale și, după caz, cu autoritățile și instituțiile publice, cu persoanele fizice și juridice din țară și din străinătate, precum și în justiție; 
m) asigură comunicarea și colaborarea permanentă cu serviciul public de asistență socială de la nivelul primăriei și de la nivel județean, cu alte instituții publice locale și organizații ale societății civile active în comunitate, în folosul beneficiarilor; 
n) întocmește proiectul bugetului propriu al serviciului;
o) asigură îndeplinirea măsurilor de aducere la cunoștință atât personalului, cât și beneficiarilor a prevederilor din regulamentul propriu de organizare și funcționare; 
q) asigură încheierea cu beneficiarii a contractelor de furnizare a serviciilor sociale; 
r) alte atribuții prevăzute în standardul minim de calitate aplicabil. 
Atribuțiile pot fi completate prin fișa postului.

	Art. 13 - Personalul de specialitate de îngrijire și asistență
 	(1) Personalul de specialitate poate fi: 
a) asistent social (263501); 
	(2) Atribuții ale personalului de specialitate:
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile și a prezentului regulament de organizare și funcționare;
b) colaborează cu specialiști din alte centre în vederea soluționării cazurilor, identificării de resurse etc.;
c) monitorizează respectarea standardelor minime de calitate;
d) sesizează conducerii Serviciului social de distribuire a hranei (Masa pe roți) pentru persoane vârstnice situații care pun în pericol siguranța beneficiarului, situații de nerespectare a prevederilor prezentului regulament, etc;
e) întocmește rapoarte periodice cu privire la activitatea derulată;
f) face propuneri de îmbunătățire a activității în vederea creșterii calității serviciului și respectării legislației;
g) identifică și evaluează nevoile sociale și psihologice individuale, familiale sau de grup, elaborează planurile de intervenție pentru prevenirea, combaterea și soluționarea situațiilor de dificultate în care se află aceștia și aplică executarea lui, în conformitate cu legislația specifică și regulamentele interne;
h) întocmește documentația necesară și oferă informații complete cu privire la asistența socială a grupurilor vulnerabile conform legii.
i) întocmește documentația necesară și oferă informații cu privire la prevenirea și combaterea marginalizării sociale
j)acordă consultanță de specialitate și consiliere privind protecția socială în ansamblu;
k) acordă servicii de informare și consiliere persoanelor beneficiare ale Serviciului social de distribuire a hranei (Masa pe roți) pentru persoane vârstnice cu privire la drepturile sociale ale acestora;
l) Acordă servicii de informare solicitanților/potențialilor beneficiari cu privire la activitățile Serviciului social de distribuire a hranei (Masa pe roți) pentru persoane vârstnice și consemnează sesiunea;
m) ține evidența incidentelor deosebite survenite în procesul acordării serviciilor și le consemnează în registrul specific;
n) asigură protecția beneficiarului împotriva oricăror forme de abuz/neglijare și consemnează situația în Registrul de evidență al abuzurilor;
o) reevaluează trimestrial sau în funcție de necesități nevoile beneficiarilor și modalitățile de acordare a serviciilor de sociale (implementarea planului de intervenție) și monitorizează evoluția beneficiarului;
p) certifică, răspunde și semnează pe documentele eliberate din compartimentul său ori primite de acesta în privința realității, regularității și legalității datelor;
q) își desfășoară activitatea în conformitate cu legislația în vigoare, are obligația de a asigura confidențialitatea informațiilor obținute în exercitarea profesiei, de a respecta etica profesională și demnitatea și unicitatea persoanei.
	Art. 14 – Personal administrativ, gospodărie, întreținere – reparații și deservire
	Personalul administrativ care asigură activitățile auxiliare serviciului social: aprovizionare, mentenanță etc. este personalul Primăriei și nu este inclus în organigrama Serviciului social de distribuire a hranei (Masa pe roți) pentru persoane vârstnice.
	Art. 15 - Finanțarea Serviciului social de distribuire a hranei (Masa pe roți) pentru persoane vârstnice: 
	(1) În estimarea bugetului de venituri și cheltuieli, Serviciul social de distribuire a hranei (Masa pe roți) pentru persoane vârstnice are în vedere asigurarea resurselor necesare acordării serviciilor sociale cel puțin la nivelul standardelor minime de calitate aplicabile. 
	(2) Finanțarea cheltuielilor Serviciului social de distribuire a hranei (Masa pe roți) pentru persoane vârstnice se asigură, în condițiile legii, din următoarele surse: 
a) bugetul central;
b) bugetul local;
c) donații, sponsorizări sau alte contribuții din partea persoanelor fizice ori juridice din țară și din străinătate; 
d) fonduri externe rambursabile și nerambursabile; 
e) alte surse de finanțare, în conformitate cu legislația în vigoare.
Art. 16 – Dispoziții finale
(1) Prevederile prezentului regulament se completează cu prevederile legale în vigoare.
Întocmit,
Asistent Social principal
Simona Alice SOARE 















Coordonator


Asistent social 


Serviciul social de distribuire a hranei (Masa pe roți) pentru persoane vârstnice cod serviciu 8899 CPDH-II


Voluntari


2

image2.jpeg




image1.jpeg




